b'\n_START_ARTICLE_\nJouko Pohjanpalo\n_START_PARAGRAPH_\nJouko Jalo Pohjanpalo (18. joulukuuta 1908 Kokkola \xe2\x80\x93 3. huhtikuuta 1992 Helsinki) oli suomalainen radiotekniikan tutkija.\n_START_SECTION_\nHenkil\xc3\xb6historia\n_START_PARAGRAPH_\nJouko Pohjanpalon vanhemmat olivat tehtailija Juhani Pohjanpalo ja Hilma Amanda Pahikkala ja puoliso vuodesta 1935 Meri Tuulikki Pohjanheimo. Insin\xc3\xb6\xc3\xb6ri Ernst Pohjanpalo oli h\xc3\xa4nen veljens\xc3\xa4. Jouko Pohjanpalo tuli ylioppilaaksi 1926 ja valmistui diplomi-insin\xc3\xb6\xc3\xb6riksi Teknillisest\xc3\xa4 korkeakoulusta s\xc3\xa4hk\xc3\xb6tekniikan opintosuunnalta 1932. Tekniikan tohtoriksi Pohjanpalo v\xc3\xa4itteli 1941, h\xc3\xa4nen ty\xc3\xb6ns\xc3\xa4 oli ensimm\xc3\xa4inen suomalainen s\xc3\xa4hk\xc3\xb6tekniikan alan v\xc3\xa4it\xc3\xb6skirja. Pohjanpalo  oli Yleisradion suunnitteluinsin\xc3\xb6\xc3\xb6ri 1935\xe2\x80\x931945, Valtion s\xc3\xa4hk\xc3\xb6pajan mikroaalto-osaston johtaja 1945\xe2\x80\x931948 ja Valtion teknillisen tutkimuslaitoksen palveluksessa vuodesta 1948, ensin vuoteen 1953 s\xc3\xa4hk\xc3\xb6laboratorion radio-osaston johtajana ja sitten radioteknisen laboratorion johtajanana professorin arvolla vuoteen 1972. Pohjanpalo opetti muun ty\xc3\xb6ns\xc3\xa4 ty\xc3\xb6ns\xc3\xa4 ohella Sotakorkeakoulussa ja Teknillisess\xc3\xa4 korkeakoulussa. H\xc3\xa4nen aloitteestaan 1954 perustettu Radioinsin\xc3\xb6\xc3\xb6riseuran televisiokerho vaikutti Tesvision my\xc3\xb6t\xc3\xa4 Suomen ensimm\xc3\xa4isen televisokanavan rakentamiseen ja televisol\xc3\xa4hetysten aloittamiseen. _NEWLINE_Sota-aikana Pohjanpalo palveli P\xc3\xa4\xc3\xa4majan viestiosasto I:n radiotoimistossa ja viestiosasto III:n viesti- ja radio-toimistoissa, toimien viimeksi mainittujen p\xc3\xa4\xc3\xa4llikk\xc3\xb6n\xc3\xa4. H\xc3\xa4n keksi, ett\xc3\xa4 jatkosodan aikana radiossa ven\xc3\xa4l\xc3\xa4isten radiomiinojen taajuudella taukoamatta soitetulla S\xc3\xa4kkij\xc3\xa4rven polkalla voitiin h\xc3\xa4irit\xc3\xa4 miinojen laukaisemista. Sotilasarvoltaan Pohjanpalo oli insin\xc3\xb6\xc3\xb6rieverstiluutnantti.'